LidanRubinov/Halacha-QA huggingface dataset:
שאלה: עדה.: אבי ממוצא טורקי ואמי ממוצא עירקי. אני הבנתי שהעדה הולכת לפי האבא. אבל אם אני מתחבר יותר לנוסח העירקי ויותר אוהב את המנהגים אני יכול ללכת על פי נוסח יהודי עיראק ולא טורקיה?
תשובה: יש חשיבות לדבוק ולהמשיך במסורת העדה שלך. אבל אם מנהגי העדה האחרת מאוד משמעותיים להתקדמות התורנית שלך יש מקום לאמץ אותם. במקרה שלך לא מדובר בשינוי קיצוני כמו מאשכנזי לספרדי אלא בשינוי בתוך קהילות הספרדים - לכן יש מקום נוסף להתיר. אבל רק בתנאי שיש לכך השפעה גדולה על ההתקדמות הרוחנית שלך כנ"ל. עיין לקט תשובות שנכתבו בנושא כדי שתתרשם מהשיקולים לכאן ולכאן:
שאלה: ללכת אחרי העדה של האם ולא של אב: אבי ממוצא טורקי ואמי ממוצא עירקי. אני הבנתי שהעדה הולכת לפי האבא. אבל אם אני מתחבר יותר לנוסח העירקי ויותר אוהב את המנהגים אני יכול ללכת על פי נוסח יהודי עיראק ולא טורקיה?
תשובה: ב"ה התשובה לשאלתך מורכבת ממספר גורמים. א. המישור האישי. ב. המישור המשפחתי. ג. הבדלי המנהגים. נתחיל דווקא בגורם השלישי, וראשית יש להבין מהו ההבדל בין המנהגים. בפתח הדברים נאמר שהמקור לכך שאין לשנות מהמנהג המשפחתי הוא על פי הפסוק  אל תיטוש  תורת אימך, ומזה למדו ח שעל כל אחד לשמור על מנהגיו. מנהג מורכב מכמה תחומים, ישנו תחום שמקורו הוא מפסיקת ההלכה (לצורך הענין כמי פוסקים, בן איש חי או מרן הבית יוסף), וישנו תחום שיותר נוגע להנהגות כגון מנגינות בתפילה וכדומה, שאין בכך ענין הלכתי מובהק. אינני בקיא במנהגי שתי העדות שהזכרת, אך באופן עקרוני אני מניח שנוסח התפילה של שתי העדות הוא אותו נוסח (ספרדי), פסיקת ההלכה על פי רוב היא כמרן הבית יוסף בשתי העדות, כך שמבחינה מהותית אין הבדל בין העדות. ההבדל מתבטא בעיקר במנגינות התפילה ובמנגינת קריאת התורה. במקרה זה אין איסור עקרוני לקרוא בתורה כפי שעדה אחרת נוהגת משום שהמנגינה היא לא עקרונית לקריאת התורה. לסיכום קצר מכיוון שפסיקת ההלכה היא דומה בין שתי העדות אין איסור  לעבור  בין שתי העדות, ואם כן, במישור האישי יכול אתה לעשות כן. אלא שכאן באים אנו לנקודה הבאה, המישור המשפחתי, יש לאביך ולסבך מסורת של קהילה מפוארת, קהילת עירק היתה קהילה גדולה לאלוקים, ופשוט הוא שהם מעוניינים שמסורת הקהילה תישמר גם בכל המנהגים. לכן אם אתה מעוניין לעבור ולהתפלל במנגינה שונה, עליך לעשות זאת תוך התייעצות עם הוריך ותוך הסכמה שלהם. בברכת התורה והארץ דוד davideign gmail.com
שאלה: שמירת נגיעה מקרובות משפחה: שמעתי שצריך לשמור נגיעה מבנות-דודות ומדודות וזה לא נראה לי כ כ הגיוני - הרי מבחינתי בת-דודה שלי היא כמו אחותי ואני לא יכול להבין מה קשורה פה שמירת נגיעה. שאלתי היא מה עלי לעשות כי אני רוצה לשמור על ההלכה אבל זה נראה לי כל כך פשוט וכל כך ברור שלא!
תשובה: אכן, שמירת הנגיעה היא גם מקרובות משפחה. מה שאתה יכול - תעשה, ומה שעוד לא - עוד לא.
שאלה: גריסים בוואקום מחוץ למקרר: פתחתי חבילת גריסים בוואקום ובטעות השארתי אותה מחוץ למקרר. היא נשארה כיממה על השיש, (היתה שבת אז לא יכולנו להזיז את זה) במקום קרוב יחסית לפלטה. האם עכשיו נצטרך לברור את הגריסים?
תשובה: אם השקית נשארה סגורה כלומר שלא פתוחה לאוויר אז לא אמורה להיות בעיה, אפשר להחזיר למקרר ואין צורך לברור שוב.
שאלה: איפור בשבת- די דחוף: איפור בשבת הוא נושא הנורא חשוב לי. ישנם רק סוגים מאד מסויימים של איפור המתאימים לי. שאלתי היא בקשר לפודרה: הבנתי כי רק פודרה שהיא אבקה מפוזרת- מותרת בשבת (לפחות לפי אשכנזים- אני אשכנזיה.) 1. מה לגבי פודרה שהיא אבקה אבל לא מפוזרת? כלומר אבקה בה הגרגירים הקטנים מחוברים אחד לשני ומשתמשים בספוג כדי לשים אבקה זו על הפנים- האם מותר בשבת? 2. האם מותר לשים איפור שהוא לא בדיוק הגוון של העור? הבנתי כי באיפור יכול להיות בעיה של צובע. אם למשל משתזפים- האם זה בעיה לשים את האיפור הרגיל הבהיר יחסית על העור השזוף?
תשובה: וברכת ד  גם לבני אשכנז בפודרה המעורבת במשחה או סבון ונדבק לפנים אין להקל, ובפודרה שהיא רק אבקה יש שהקלו להניח על הפנים ובלבד שלא תדבק היטב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הממתקים של וקסמן: מה רמת הכשרות שלו? וכן יש על הקופסא את אישור הרבנות מדריד ובאישור הרבנות הראשית לישראל. אשמח לדעת האם יש גם בעיה בגלטין של זה. האם זה מדגים או חיות אחרות טמאות והם מסתמכים על ההיתר של בהמה טמאה של חדש בא לכאן
תשובה: זו סוג של שאלה שחוזרת על עצמה שוב ושוב ושוב. לצערנו הרה"ר אינה מציינת על מוצרי יבוא האם הם כשרות רגילה או כשרות מהדרין. ושוב לצערנו אין אפשרות קלה לברר. ולכן מי שאוכל רק מהדרין צריך לברר עם הרה"ר האם המוצר עומד בסטנדרטים הלכתיים של מהדרין או לא.
שאלה: חתונה: היי, אני והבן זוג מאוד מבולבלים לגבי תאריכים לחתונה. בהתחלה חשבנו על התאריך 14.7.13 שזה יוצא טז בתמוז יום שני. הבעיה שזה יוצא יום לפני צום ויומיים לפני 3 השבועות של בן המצרים. הבעיה היא שהבן זוג שלי הוא קווקזי ונחשב לאשכנזי ואני ספרדייה ולכן אנחנו חושבים שאסור לו להתחתן בתאריך זה. האם זה נכון? בבקשה כבוד הרב יש לנו אליך מספר שאלות ונשמח אם תענה לנו על כולן: 1. האם נכון מה שהזכרתי קודם? 2. האם טו באב שזה 10.8.13 זה תאריך טוב? 3. האם 8.7.13 שזה י בתמוז זה תאריך טוב? 4. האם זה נכון שאם רוצים להתחתן בסגולה של יום שלישי חייבים להתחתן ביום שני בערב במקום בשלישי? 5. והאם תוכל בבקשה לעשות לנו רשימה קצרה של המלצות של תאריכים לחתונה מקווה מסיבת אירוסים שיש בהם סגולה בחודשים סוף יוני וכל יולי? בבקשה כבוד הרב זה חשוב לנו מאוד אנחנו רוצים כבר השבוע לסגור תאריך כי יש לנו כבר אולם. מראש כבוד הרב.
תשובה: לכם. עד כמה שאני יודע, היהודים ההרריים, יהודי קווקז, נוהגים מנהגי ספרד. 1.מותר להתחתן ב-ט"ז בתמוז. 2.ט"ו באב (10 8 14) הוא תאריך טוב, כי עליו כתוב במשנה "לא היו ימים טובים לישראל (כיום הכיפורים ו)כחמישה עשר באב, שבהן בנות ישראל לובשות בגדי לבן, ויוצאות ורוקדות בכרמים.) 3.י  בתמוז טוב כמו כל יום אחר (יש האומרים שיש מעלה בחצי הראשון של כל חודש עברי, שאז הירח בתהליך מילוי, ו-י  בתמוז זה גם יום הולדת של אחד הבנים שלי, אז בכלל.) 4.כן 5.לא. אין לי סגולות ופטנטים. הסגולה היחידה שאני חושב שהיא חשובה, זה ללמוד איך בונים זוגיות טובה, לדוגמא: לתמוך האחד בשני, ולפרגן, ולא לעשות "סצינות" על כל דבר קטן או גדול, ולא לחשוב שבן הזוג הוא המשרת  משרתת שלי. וכו  וכו
שאלה: החלפת סכו"ם בשרי לחלבי: הרב, יש לי סכו"ם מסוים ששימש תמיד לבשרי, לאחרונה קנינו סט חדש ואני רוצה שזה יהיה הסט הבשרי. (אנחנו אשכנזים לצורך העניין) חשוב לי לציין שכשקניתי את הסט הנחתי שבטוח אפשר להחליף את הסכום הקיים לחלבי. ומאוד מבאס אותי עכשיו כשגיליתי שאולי זה לא פשוט כמו שחשבתי. מדובר בסכום הרבה יותר יוקרתי ויפה וממש אין לי מה לעשות איתו כסכום חלבי. בקיצור- יש משהו שאוכל לעשות?
תשובה: וברכת ד  חכה עד ערב פסח תשע"ד, ואז במסגרת הגעלת כלי פסח אפשר גם להגעיל מבשרי לפרווה או חלבי. כמו כן אתה יכול להגעיל את הישן ולהשתמש בו רק לפרווה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קניית רכב: הרב, אני צריכה לקנות רכב יחד עם אימא שלי אך היא תיסע איתו בשבת. האם מותר לי להשתתף בקנייה? ב מראש, ל
תשובה: לך ברור שאסור לבירור נוסף תתקשרי אלי הביתה 098987548 דוד לוי
שאלה: להעזר בסגולות: בימים האחרונים, לקראת יום פטירת רחל אימנו יש פרסומים של הישיבה של הקבר שזה סגולה גדולה מאוד שיתפללו שם במשך 40 יום בכללי, ובפרט ביום זיכרון שלה. רציתי לדעת האם באמת יש לזה ערך עליון? האם באמת שווה להשקיע ולתרום בשביל זה, או שזו דרך יפה להשיג תרומות? כי יש מלא מקומות שככה מפרסמים את עצמם.
תשובה: אין בידינו  סרגל סגולות  שמודד איזו סגולה מועילה יותר. מכל מקום כאשר נעזרים בסגולה - ראוי לפעול אותה בעצמנו ולא לקנות אותה בכסף. כשם שלא נוכל לשלם למישהו שיניח תפילין במקומנו ולא שיתפלל שחרית במקומנו, כך עלינו לעשות את הסגולות בעצמנו ולא לקנות אותם בכסף. חשוב להתפלל בקבר רחל - אז נלך לשם להתפלל ולא נקנה את התפילה שם בכסף. חשוב לקום לתיקון חצות - נקום לתיקון חצות ולא נקנה זאת בכסף. חשוב לקרא תהילים - נקרא תהילים ולא נשלם למישהו שיעשה זאת במקומנו. עיין שני אתרים מלאים סגולות טובות - ותראה שאין שם המלצות לשלם אלא לפעול בעצמך.
שאלה: הגעלה: יש לי סיר שעבר הגעלה (סיר חלבי שבטעות בושל בו מרק עוף). מה דינו כעת - בשרי? חלבי? אורית
תשובה: וברכת ד  דינו כסיר פרווה, תחליטי מה שאת רוצה לעשות בו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות כלי שחומם בשבת: היום בשעה טובה הכשרתי את המטבח שלי. יש לי מספר שאלות כדי להשאיר אותו כשר. 1. אני גר עם שותף לא שומר שבת. האם כלי שהוא שהוא מחמם אותו בשבת (צלחת במיקרו או מחבת סיר על הגז) הופך לטרף? 2. כוס שפעם שתו בה נס קפה, האם לאחר ההכשרה יכולה להפוך לבשרית (כלומר להשתמש בה בארוחה בשרית)? 3. האם אפשר להכין דגים בתנור מיקרוגל חלבי ובשרי? אם כן, באיזה מהם עדיף?
תשובה: וברכת ד  1. האיסור הוא על המבשל בכליו במזיד, אבל לאחרים לא גזרו ממוצאי שבת, ויכולים להשתמש בכלים. 2. אפשר להשתמש בכוס זו בסעודה בשרית, לבני עדות המזרח אין חובה להגעיל בכוס זכוכית. 3. לאחר 24 שעות וחמום המיקרו או התנור אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלה בקשר ליהדות: רציתי לשאול האם לאחר ביקור בבית העלמין צריך להתקלח ולכבס את הבגדים, הרי בית הקברות הוא מקום טומאה כביכול. ובנוסף, האם אישה בהריון מחזור יכולה להכנס? מראש.
תשובה: לך. אין צורך להתקלח ואין צורך לכבס הבגדים אחרי ביקור בבית עלמין. המנהג הוא ליטול ידים שלש על ימין ושלש על שמאל לסירוגין (כמו נטילת ידים של ההשכמה) יש עדות שמקפידים בהן שאשה במחזור ולהבדיל בהריון לא תכנס לבית עלמין, יש דות אחרות שאין מקפידים על כך.
שאלה: אמונה: קראתי בספר "הכוזרי" עם פירוש של הרב אורי שרקי, כי "יציאת צדיק ממקום עושה רושם"- כלומר, עצם העובדה שהצדיק היה ועזב משאיר סימנים, ולכן לאחר שעזב ניתן לראות את הסימנים ובכך להרגיש את הצדיק. הקב"ה, היה בעולם וכביכול עזב אותו על מנת לאפשר לעולם את התבגרותו ובחירתו החופשית. העולם, ספוג כעת ברשמים אלוקיים, והם שגרמו לעולם להמציא דתות שונות. שאלתי היא -מה פירוש הדבר? מתי הלך? למה? האם יחזור והאם זו בעצם ביאת המשיח? (ייתכן ואני מערבב מושגים. חסרים לי המון מושגי יסוד ואני מעוניין להעמיק בהם.) כמו כן- ברצוני לשאול לגבי צער בע"ח. כיום, כידוע קיימת התעללות קשה במשקים בתרנגולות, פרות ועוד. אני יודע שכאשר צער בע"ח נועד עבור האדם אין הדבר נחשב לעבירה ולכן לא מדובר סיוע לדבר עבירה לאכול אותם. כמו כן אני מודע לחזון הצמחונות וה שגורס כי קיים תיעדוף בהתפתחות המוסר האנושי ולכן יש לדחות מטרות לגבי בע"ח לתקופה שהעולם יהיה מתוקן יותר. רציתי לדעת האם ישנם רבדים נוספים לעניין. ואבהיר- נשאלתי לגבי עניין זה ע"י אדם המוגדר (חברתית.) כחילוני, וברצוני לספק תשובה עמוקה כמה שניתן, המבהיר את הנקודות הנ"ל לעומק. מראש.
תשובה: הרב אורי שרקי בכשרונו המבורך מסביר עניינים קבליים עמוקים בדרך מקורית. עם זאת יש להכיר היטב את כל רוחב רעיונותיו של הרב שרקי כדי להבין את נקודת המבט שלו. אתה מזכיר בדבריו: "הקב"ה היה בעולם ועזב אותו." אבל אתה בעצמך אומר על הקביעה הזאת: "כביכול" - צריך להבין באפן יותר מסודר מה משמעות ה- עזיבה. לשם כך עליך ללמוד עוד שעורים רבים של הרב שרקי אז תוכל לרדת לעומק כוונתו ודרכו בהסברת הרעיונות הקבליים, וממילא תקבל מענה לשאלות שלך:  מתי הלך והאם יחזור. אציין ברמז שד  צמצם את הופעתו בעולם אבל לא נעלם לגמרי. ד  עדין נוכח מאוד בעולם - זהו ה- רושם  שהרב שרקי מציין. באשר לצער בעלי חיים - זו מצווה מהתורה. אמנם מותר להשתמש ולאכול בעלי חיים אבל חייבים למנוע מהם צער מיותר. מבחינה זו צריך להמנע מצער בעלי חיים בתנאי הגידול שלהם. עיין שני מאמרים שמרחיבים ומפרטים בנושא מאמר זה דן גם על הצמחונות:
שאלה: בחירת שם לבת: מתלבטת לגבי שתי שמות לבת שובל ובלהה איזה שם טוב יותר מבחינת הקבלה.
תשובה: אינני מבין בעניני שמות אבל כדי לסייע לך חפשתי ומצאתי תשובות של רב שמבין בענין - הרב מישאל רובין (כתב ספר בנושא). עייני להלן שהוא ממליץ על השם בלהה ולא ממליץ על שובל
שאלה: הסרת שער באוזן: רציתי לדעת אם יש איזו שהיא בעיה שגבר יסיר שערות מהאוזן (מבפנים או מבחוץ).
תשובה: ב"ה יש לדון בהסרת שיער לגבר מדין  לא ילבש, דהיינו שאין לגבר או לאישה לעשות פעולות בגופם כפי שהמין השני נוהג. לגבי הסרת שיער כתב השולחן ערוך ביורה דעה סימן קפב סעיף א  שאסור לגבר להעביר שיער בית השחי ובית הערווה, אך שיער שאר איברים מותר במספרים אבל לא בתער. אמנם יש שהחמירו גם כן בשיער שאר האיברים, ראה (יחוה דעת חלק ו  סימן מט, שהביא את תשובת הרשב"א שהחמיר) אך כתב שם הרב עובדיה זצ"ל שניתן להקל בשיער שאר איברים. לכן למעשה המיקל ומסיר שער האוזן במספריים יש לו על מי לסמוך ולהקל בדבר, ולהסיר השיער שאינו נחוץ. בברכת התורה והארץ דוד davideign gmail.com
שאלה: כשרות מוצרים מחו  ל: ראיתי שכתבתם במאמר שלכם שאין לרכוש שום מוצר מחו"ל שנושא את ציון הכשרות שלו על גבי מדבקה. אם רואים מדבקה כזאת יש לדווח באופן מיידי לרה"ר לישראל. אפשר למסור את המידע בטלפון ישיר למענה קולי שמספרו: 02-5313187: הכוונה היא שאם ישנו מוצר שכתוב עליו רק באנגלית. אסור לאכול אותו?
תשובה: זה נוהל של הרה"ר, והוא כדי שיבואנים פה בארץ לא יביאו מוצרים לא כשרים וידפיסו לעצמם מדבקות וישימו על המוצר. נוהל זה אינו נאכף די ולפעמים ישנם מוצרים עם מדביקות. במציאות כזאת כדאי מאד לפנות לרה"ר ולשאול האם יש אישור שלהם על המוצר או לא.
שאלה: פפטמן ג וניור: אני מעוניינת לדעת האם המוצר "peptamen junior" של חברת nestle.הוא כשר (תחליף מזון לילד רגיש לחלב המסרב לאכול, נמכר בבתי המרקחת.)
תשובה: באתר של החברה כתוב שהוא כשר. אולם לא כתוב מי נותן את הכשרות. כדי לברר מי נותן את הכשרות תצור איתם קשר במייל.
שאלה: בירור על לימודים: אני בת 50 וחילונית. מאז ומעולם עניינה אותי השאלה אם יש אלוהים? איך אפשר להסביר את המדע שגורס כי העולם קיים מיליוני שנים לעומת טענת הדת כי העולם נברא לפני אלפי שנים בלבד? התחלתי לשמוע קורסים בקבלה כדי לקבל תשובות, אולם אני מרגישה כי אני רוצה למצוא מסגרת של לימודי ערב על מקורות היהדות וההיסטורי השלנו. אודה אם תכוון אותי. אני גרה בתל אביב
תשובה: אני ממליצה לפנות לקהילת יקר- תל אביב, שם ניתנים שיעורים בשעות הערב לקהל דתי וחילוני כאחד: יקר, רח  יריחו 6 תל אביב   03-5463555   www.yakar.org   yakar.telaviv gmail.com. (התשובה ניתנה מהרבנית חנה פרידמן) רבני ורבניות בית הלל עונים לשו"ת גם בפייסבוק -
שאלה: פירוש לחלום: סבא שלי סיפר לי על חלום שחלם ומאז זה נורא מטריד אותי ואותו ורציתי שתקראו את החלום ואם תוכלו תגידו לי את משמעות החלום סבא חלם שהוא מגיע לאחד משכניו מביתו הקודם ומתחיל לחנוק אותו עד שיוצא לו דם מהפה אז שני בניו של רבי אברהם מתחילים לרדוף אחריו והוא בורח מהם ולכל מקום שברח היה איתו אדם אחד ששמר עליו מפני בניו של רבי אברהם. זהו זה החלום אשמח אם תוכלו להגיד לי את משמעותו מראש
תשובה: ב"ה, אפשר לעשות הטבת חלום שמודפס בסידורים. לא צריך לחפש משמעויות מיוחדות כל החלמות מלאים במחשבות ממוחזרות ומבולבלות. דני ארגמן
שאלה: אוכל כשר לפסח לחתול מרובה שיער: לחמותי יש חתול עם שיער ארוך מאוד. חתולים עם שיער כזה בולעים את השיער - ונגרמת להם חסימת מעיים. לכן הם מנסים להקיא את גושי השיער - ועלולים להחנק מהם. לכן הם אוכלים מזון מיוחד (HAIRBALL) שמונע מהשיער להיתקע במעי. אבל לא מצאתי מזון כזה שאינו מכיל חמץ. לחלופין ניתן להשתמש במזון רגיל יחד עם משחת HAIRBALL, אבל היא מכילה לתת. האם ניתן להתייחס למשחה כתרופה המותרת בפסח, או שיש פיתרון אחר?
תשובה: חפשתי פתרון עבורך ומצאתי דברים בשם הרב עובדיה זצ"ל לענין מזון לדגי נוי (להלן ציטוט של הדיון הרחב על מזון בכלל ומזון לדגי נוי בפרט): מזון לעופות, כלבים וחתולים כפי שביארנו, כשם שאסור לאכל חמץ בפסח, כמו כן אסור ליהנות ממנו. ולכן אסור לתת לבעלי חיים מאכלים שהם חמץ בפסח, כיון שבאכילתם נגרמת הנאה לאדם. ולפיכך, אדם המגדל בביתו בעלי חיים, ועליו להאכילם בימי הפסח, צריך להזהר ולהשמר מאיסור חמץ. ועליו לקנות עבור בעלי החיים מזון ללא חשש חמץ. ובפרט יש להזהר במזון לעופות ולכלבים וחתולים, שאף על פי שאינו ראוי כל כך למאכל אדם, מכל מקום אינו פגום לגמרי גם עבורם, ואסור להשתמש בו בפסח. מזון לדגי נוי אולם לגבי דגי נוי, הדין שונה. שהרי למדנו, שדבר שאינו חמץ ממש, כמו לחם, אלא רק "תערובת חמץ", אם אינו ראוי למאכל אדם, אף על פי שהוא ראוי לאכילת כלב, מותר ליהנות ממנו בפסח. וכן מותר לתת לבעלי חיים לאכול ממנו. ומאחר ובדרך כלל המזון הנמכר עבור דגי נוי הוא פגום מאד בטעמו, ואינו ראוי למאכל אדם כלל ועיקר, וגם אינו עשוי כולו מחמץ, רק מעורב בו חמץ, והחמץ אינו ניכר בעין, לפיכך, אף שאסור בהחלט לאכול ממזון זה בפסח, מכל מקום הוא אינו אסור בהנאה, ומותר לתת אותו לפני דגי הנוי שיאכלו ממנו. ומובן, שיש להזהר במשנה זהירות, שלא יפלו פירורים מן המזון של דגי הנוי למקום שיאכלו ממנו אחר כך בני אדם, שהרי תערובת זו אסורה בהחלט באכילה. (וגם בשאר ימות השנה יש בתערובת זו חשש איסורים אחרים). וככל הדברים הללו כתבנו בשנה שעברה, והבאנו שכן הורה זקן, הוא הגאון רבינו בן ציון אבא שאול זצ"ל, שמותר להניח מאכל בפני הדגים בפסח, אף על פי שמעורב בו חמץ. וכן כתבו בשמו בספר אור לציון חלק שלישי (עמוד צב). ולפני כשנתיים הראנו את דברי האור לציון למרן רבינו שליט"א, והשיבנו שיעיין בהם וישמיענו אם אפשר לפסוק כן למעשה. ואחר כשעה הודיענו שהדין ברור כדבריו. וכן הורינו למעשה לבעל חוות דגים שרצה להאכיל מתערובת זו לדגים שברשותו. גם בשנה שעברה, באו לפני מרן שליט"א, ותמהו בפניו על הדברים שנכתבו על ידינו בשמו. ומרן שליט"א הסביר היטב את הדין, והשיב שהצדק עמנו בהוראה זו. ושב יעקב ושקט ושאנן ואין מחריד. עד כאן דברי הרב - מהם עולה שהדבר תלוי בשאלה אם המזון ראוי למאכל אדם. במידה ואתה בטוח שהמשחה הנזכרת אינה ראויה למאכל אדם כלל ועיקר, אתה יכול להסתמך על כך. אתה יכול לפגום בכוונה את המזון לפני פסח בכך שתוסיף לו חומרים שפוסלים אותו לחלוטין למאכל אדם (אם יש אפשרות כזאת). פתרון אחר, להעביר את החתול אל נכרי שיחזיק אותו ויאכיל אותו.
שאלה: פתרון חלום: חלמתי שאני אוחזת תינוק שיש לו כיפה לראשו ומתחת לזוג עיניו יש עוד זוג עיניים קטנות מבקשת לשאול לפשר החלום
תשובה: ח מלמדים אותנו (מסכת ברכות פ"ט) שניתן לפרש חלום בכמה אופנים, הכלל הוא שהחלום הולך אחר הפירוש שאותו מפרש האדם, אם לטוב ואם ח"ו לרע, ולכן תמיד עדיף לפרש חלום באופן חיובי. בנוסף צריך לזכור שפעמים רבות חלום נוצר בעקבות מחשבות והרהורים שעוברים עלינו במהלך היום, לכן אין בהם ממש. יום טוב
שאלה: ברית: נולד לי בן. כיצד יש לקיים את טקס הברית ע"מ שכולם יהיו מרוצים? האם מותר להזמין רופא לברית? מותר הרדמה?
תשובה: מזל טוב והרבה ברכות. יש רופאים שהם מוהלים מוסמכים. כדאי להתייעץ איתו לגבי המלצתו לגבי הרדמה מקומית בעזרת משחה מאלחשת. (התשובה ניתנה מהרב זאב וייטמן) רבני ורבניות בית הלל עונים לשו"ת גם בפייסבוק -
שאלה: שמירת נגיעה: שי שיר אני דתית לאומית מבית חרדי ואני בת 17 וחצי. עד לאתמול הגדרתי את עצמי כ-שומרת נגיעה מובהקת. אני גם גרה ביישוב דתי ככה שזה הנורמה שם. אז לא הייתה לי בעיה.יש לי ידיד (שהוא לא מהישוב) ואתמול כשנפגשנו, הוא שאל אותי אם אני שומרת נגיעה ואני אמרתי לו שלא ככ חשבתי על זה, בקיצור נתתי לו תחושה שאני לא, לא יודעת למה עשיתי את זה אבל משם זה התגלגל ואני נפלתי.התחושה שאחר כך היתה לא טובה, אני גם באה מבית די חרדי ששם זה לא מקובל בכלל! ככה שאין לי גם למי לספר את זה. יש אפשרות לחזור בתשובה ולתקן את מה שעשיתי? אשמח לעזרה.
תשובה: ראשית, את השלב הראשון של החזרה בתשובה כבר עשית כיוון שהתוודית והתחרטת. מה שנותר כעת לעשות זה קבלה לעתיד. מדבריך נראה שאין לך בעיה עם עצם הרעיון של שמירת הנגיעה. עם זאת, יש בעיה עם היכולת שלך להעביר לזולתך מסר ברור וחד כי את נמנעת מכל מגע. אשר על כן, עליך להפנים את העובדה שזה לא בושה כלל להגיד לאנשים  לא  ולהציב להם גבולות. האמיני בצדקת דרכך ובפעם הבאה (שיום יבוא והיא תגיע) תוכלי לומר בצרוה ברורה כי את שומרת נגיעה וכו. בשולי הדברים ניתן להוסיף כי אם תבחרי ללמוד את הנושא, להעמיק ולהבין את שורש איסור הנגיעה תוכלי להאמין ולהתחבר יותר למצווה זו וכך יהיה לך יותר קל בעתיד. אביאל
שאלה: מבטים של בנים וצניעות: לכבוד הרב, רציתי לשאול מה עושים במצב אם גבר מסתכל עלי בצורה שמרגישה לי לא מתאימה? אני מדברת על מצבים כמו בעבודה או באוטובוס וכ ד. מצבים שלא תמיד אפשר פשוט לקום וללכת. אני דתיה והלבוש הוא כמתאים למגזר דתי (שלושתרבעי), אני לא ממש מעוניינת להחמיר כמו בנות חרדיות. וגם, איך אני אמורה להגיב להתנהגות של גבר חובש כיפה במקום העבודה שלי שמתנהג לידי בצורה שלא מתאימה לדתי? כמו למשל עומד במרחק קרוב מידי, ובכללי נותן תחושה לא טובה בבחינה הזאת?
תשובה: באוטובוס שאינך יודעת במי מדובר הייתי מתעלם, ובמקרה שאת מגישה שזה כבר בלתי נסבל, הייתי יורד בתחנה הבאה, ומחכה לאטובוס הבא. בעבודה- לא להתבייש ולומר לו שההתנהגות שלו לא נעימה לך ואת דורשת שיפסיק מייד.
שאלה: אזכרה ביום ששי: עד מתי מותר לקיים אזכרה בבית קברות ביום ששי?
תשובה: אין שעה מוגדרת, אלא צריך שכולם יספיקו להגיע לפני שבת הביתה עם מרווח ביטחון של פקקים וכדומ
שאלה: אפשר בבקשה עזרה בשאלות שלא הבנתי: לרב מה הייתה המטרה של מפקד שבט לוי (המפקד שנערך מגיל חודש ומעלה.)? 2.לפני חטא העגל הבכורות היו אמורים לשרת במשכן האם הסיבה היא:בגלל שה הציל אותם במכת בכורות הרי כול הבכורות כולל בכורות ישראל היו צריכים למות לכן אחרי ההצלה הבכורות שייכים לה לכן בחר בהם שישרתו במשכן האם זאת הסיבה? 3.האם חלה על הבכורות קדושה לפני חטא העגל בגלל ש נבחרו לשרת במשכן לכן הם קדושים לכן יש להם קדושה של בכור? 4.כמה זמן אחרי מעמד הר סיני משה עלה להביא את לוחות האבן? 5.איך לפי הפשט נוצר העגל? 6.האם אחרי חטא העגל נעלמה הקדושה שהייתה צריכה להיות לבכור ועברה ללויים כיוון שלא חטאו? 7.האם אחרי חטא העגל אין קדושה יותר לבכורות? 8.הבכורות שירתו במשכן כי אחרי ההצלה במכת בכורות בגלל שה הציל אותם הם שייכים לו ולכן בחר בהם לשרת במשכן אבל הרי כל עמ"י שייך לה?
תשובה: 1. כיוון שהלויים במקום הבכורות, ובכר נחשב בר קיימא מגיל חודש כך גם הלוי שיפדה אותו צריך להיות בן חודש. בהמשך מסופר על פדיית הבכורות ע"י הלויים,. הבכורות שהיו עודפים נפדו בחמישה שקלים 2. אכן כן, בספר שמות כתוב במפורש אחרי מכת בכורות קדש לי כל בכור.ובמקום אחר כי לי כל בכור ביום הכותי כל בכור בארץ מצרים הקדשתי אותם לי. 3. אך ורק אחרי מכת בכרוות אז הם הוקדשו וחלה עליהם קדושה. 4. למחרת בבוקר משה עלה לקבל הלוחות, אם מעמד הר סיני היה בו  בסיון אז בז  בסיוון הוא עלה. 5. מראש הכינו תבנית של עגל ותכננו שיהיה עגל, לא במקרה. 6. לפי רוב המפרשים ההחלטה להחליף את הבכורות בלויים היתה ימיד אחרי חטא העגל. אלא שהמשכן בין כה לא היה קיים ולא היתה לזה נפקא מינה. רק אחרי הקמת המשכן לפני תחילת העבודה בוצעה ההחלפה שמתוארת בתחילת חומש במדבר, ורק אז זה פורסם כנראה לבני ישראל. 7. עד שבוצע הההחלפה הם היו עדיין קדושים. 8. הם לא הספיקו לשרת, כי עדיין לא היה משכן!! מתוך עם ישראל ה  בחר נציגים, בתחילה הכוונה היתה שהנציגים יהיו מכל שבט ושבט. אחרי חטא העגל שרק שבט לוי לא חטאו הוחלט שהנציגים יהיו רק משבט אחד
שאלה: טבילה: 1. ברצוני לטבול במקווה, אלא שיש לי דימום בין וסתי ובשל נסיונות להריון, הרופא נמנע מלתת לי טיפול. מה עליי לעשות? 2. הפרשת חלה - להבנתי המצווה היא כאשר שיעור הבצק הינו 1.600 גר, אם פחות, אזי אין מקום להפרשת חלה? מה ההלכה בנוגע לכך? אני נוהגת לאפות, אלא בכמות קטנה יותר המספיקה לי ולבן זוגי. אשמח לתשובה לשאלותיי.
תשובה: לענייני טבילה כדאי להתיעץ עם אישה מתאימה - בקו הפתוח של נשמת: בארץ: 02-640-4343 שעות פעילות הקו הפתוח: ימים א -ה : 18:00-24:00 יום ו : 8:00-12:00 במוצאי שבת החל מחצי שעה לאחר צאת השבת ועד חצות. לענין חלה - הכמות שאת מציינת היא מינימום להפריש בלי ברכה. להלן פרטי ההלכה כפי שמביא הרב אליהו זצ"ל: יש אומרים ששיעור הקמח כדי שיתחייב בחלה נמדד במ"ג ביצים כמניין חל"ה בגימטריא, אבל כיון שיש סוגים שונים של ביצים, מהם גדולים ומהם קטנים קשה לשער את השיעור המדוייק. אשר על כן השיעור הוא כך: בצק שהוא בין 1,666 גרם ועד 2,400 גרם מפרישים חלה בלי ברכה, ומ-2,400 גרם ומעלה מפרישים עם ברכה.
שאלה: מדוע התורה החסירה?: לרב מדוע התורה מונה כי תוצאות המפקד של שבט לוי היו 22,000 הרי לפי החישוב יוצא שכל שבט לוי מנה 22,300 אז מדוע התורה החסירה את ה300 אנשים האם אפשר לקבל תשובה לפי רש"י?
תשובה: כך כותב רש"י (במדבר ג, ל"ט): "שניים ועשרים אלף. ובפרטן אתה מוצא שלוש מאות יתירים. ולמה לא כללן עם השאר ויפדו את הבכורות.? אמרו רבותינו. אותן שלוש מאות לווים בכורות היו ודיין שיפקיעו עצמן מן הפדיון". כלומר: לפי רש"י מטרת מניין הלווים הוא כדי שהם יחליפו את הבכורות שעבדו עד היום את עבודת הקרבנות. צורת ההחלפה היא שכנגד כל בכור יש לוי שמחליף אותו, וכנגד שאר הבכורות היתירים על מניין הלויים ניתן כסף לפדיון הבכור מקדושתו. לצורך כך היה צורך לבדוק כמה לויים יש (וכמה בכורות יש). מתוך מספר הלויים צריך להפחית בסופו של דבר את הלויים שהם בעצמם בכורות, שהרי לא יתכן שהם "יחליפו" בכורות, שהרי הם עצמם כבר קדושים לעבודת הקרבנות. לכן בסוף החשבון גרעו 300 ממספר הלווים - אלו הלויים הבכורים. הוספה מאבי מורי שליט"א: יש כאן מהלך מעניין מאוד. במצרים, בעבודת הפרך, באו המצרים לגרום לעם ישראל להיות מפורדים, כל אחד בסבל ובעינוי שלו, ואין לו כח לדאוג לעוד אדם אחר. ח אומרים שהמצרים אפילו מנעו את בני ישראל מתשמיש המיטה, וכל זה למטרה זאת, כדי שהם יהיו בודדים, כל אחד דואג לעצמו (להבדיל גם הנאצים ימ"ש פעלו בצורה דומה). הגאולה חייבת להתבטא קודם כל ביציאה מעצמי, בדאגה לדבר גדול יותר. לכן ביציאת מצרים יש תשומת לב רבה על חיזוק התא המשפחתי. קרבן הפסח מוקרב בבתים, כשכל משפחה יחד ("שה לבית אבות, שה לבית"). לכן הבכורות הם אלו שעובדים את עבודת הקרבנות - לכל משפחה יש נציג מול הקב"ה. השלב הבא הוא להתרומם ממשפחות לעם. אמנם הדאגה למשפחה היא כבר יציאה מהפרטיות והאגואיסטיות הבודדת, אבל זה עדיין לא דאגה כללית, לאומה שלימה. לכן מעכשיו אין "נציגים משפחתיים" - אלא עוברים לנציגים לאומיים, שבט אחד הוא נציג כל שאר השבטים כלפי הקב"ה. בתקופת הגלות שוב חזרנו והתפרדנו, ונהיינו קהילות קהילות, מפורדות ומפוזרות (כמו שהמן הרשע אומר לאחשוורוש: "ישנו עם אחד מפוזר ומפורד בין העמים"). התפקיד שלנו לקראת הגאולה היא לחזור ולהתאחד לעם אחד, להתאחד כל המפלגות, העדות והנוסחים - למטרה המשותפת - לעבוד את הקב"ה. שנזכה במהרה! נ.ב. התשובה נכתבה ע"י החתן של הרב עוזיאל.
שאלה: רוחות רפאים: 1. האם חייבים לומר קריאת שמע שעל המיטה? למה? 2. האם יש לה סגולות כלשהן? מתקנת חטאים? 3. האם ישנה גרסה מקוצרת יותר? 4. אם יש אנשים שאני לא סולחת להם על דברים שעשו לי בעבר (רק מישהי אחת שאני לא ממש כועסת עליה אבל קשה לי לסלוח בלב שלם לגמרי) - האם אני עדיין יכולה לומר את החלק הראשון של "הרני מוחל וסולח.?" 5. האם יש דבר כזה באמת שדים? קראתי באיזה מקום שחכמינו אמרו שאם אדם היה יודע אילו יצורים מסתובבים לידינו והם לא נראים - היינו משתגעים. האם בלילה הכח שלהם חזק יותר? 6. האם יש רוחות רפאים? הם יכולים להזיק? אני בעיקרון לא אחת כזו שפוחדת ומאמינה מדברים כאלו אך זה מעניין אותי.
תשובה: 1. כן, בכדי לסיים את היום בדברי תורה וקבלת עול מלכות שמיים, ולשמירה בשעת השינה. 2. קריאת שמע עוזרת לאדם במלחמת היצר (ברכות ה.), ויש בפרשיות קריאת שמע עם המילים "א-ל מלך נאמן" 248 תיבות, כנגד רמ"ח אבריו של אדם, ולכן קריאת כל הפרשיות מועילה לשמור על אברי האדם מכל רע (רבינו ירוחם והארי ). 3. צריך להגיד לפחות פרשיה ראשונה של קריאת שמע, וכדאי להגיד גם את שאר הפרשיות כמו שהסברנו ולברך ברכת המפיל. אם אדם אינו מרגיש טוב או מותש די בכך, אך נהגו וכדאי להתרגל להגיד גם שאר פסוקי שמירה המופיעים בסידורים ר קריאת שמע (שו"ע או"ח רל"ט ומגן אברהם). 4. כדאי לומר בכל זאת, ובעזרת ה  במשך הזמן "אחרי המעשים ימשכו הלבבות" ויהיה קל יותר לסלוח לגמרי. 5. עייני בתשובות הבאות: בכל אופן ההנהגה הנכונה היא ללכת בתמימות עם ה  ולא לפחד מכוחות צדדיים בעולם. 6. זו אמונה נכרית, ויהודים אינם מאמינים בזה. ולילה טוב!